Tuginedes Eesti Konjunktuuriinstituudi andmetele oli 1994. aastal kauplustes Eesti päritolu piimatoodete valik väga tagasihoidlik. Eesti ettevõtjad pakkusid kolme nimetust jäätist, mis moodustas 12% kauplustes pakutavast jäätise sortimendist. Tänaseks on Eesti päritolu jäätise nimetuste arv suurenenud 61-ni ja osakaal kauplustes tõusnud 80%-ni. Sarnane  areng on olnud ka jogurti puhul. Kui 1994. aastal pakuti kolme nimetust kodumaist jogurtit, siis tänaseks on nimetuste arv tõusnud 48-ni ja osakaal kaupluses pakutavast 80%-ni. Kodumaiste piimatoodete sortiment on oluliselt laienenud ja kasvanud. Kui 1994.a. toodeti põhiliselt kahte nimetust joogipiima, siis tänaseks on nimetuste arv tõusnud 7-ni.